**СЪОБЩЕНИЕ ЗА МЕДИИТЕ**

**относно качеството на водата за питейно – битови цели в с. Дебрене, община Добричка**

Във връзка с проследяване качеството на водата, предназначена за питейно-битови цели във водопроводната мрежа на 08. Зона Прилеп, с. Дебрене, общ. Добричка и планиран учестен мониторинг по показател „мирис“:

- на 22.11.2024 г. са пробонабрани 6 бр. проби вода от различни пунктове при крана на потребителя в с. Дебрене. Пробите са изследвани по показател мирис, като 1 проба не съответства на изискванията на Наредба № 9/2001 г. за качеството на водата, предназначена за питейно-битови цели (със силен мирис на хлор);

- на 05.12.2024 г. са пробонабрани 7 проби вода от пунктове при крана на потребителя и от водоснабдителен обект (водоем) в с. Дебрене, които са анализирани по показател „мирис“, като резултатите не показват отклонения от здравните изисквания.

